ଦୀପା କର୍ମକାର

thumb

ଦୀପା କର୍ମକାର (ଜନ୍ମ: ୯ ଅଗଷ୍ଟ ୧୯୯୩) ଜଣେ ଭାରତୀୟ କଳାତ୍ମକ ଜିମ୍ନାଷ୍ଟିକ । ସେ ୨୦୧୬ ଗ୍ରୀଷ୍ମକାଳୀନ ଅଲମ୍ପିକରେ ଭାରତକୁ ପ୍ରତିନିଧିତ୍ୱ କରୁଛନ୍ତି । ଅଲମ୍ପିକରେ ଭାଗନେଇଥିବା ସେ ପ୍ରଥମ ଭାରତୀୟ ମହିଳା ଜିମ୍ନାଷ୍ଟ ଏବଂ ୫୨ ବର୍ଷ ପରେ ଅଲିମ୍ପିକରେ ଅଂଶଗ୍ରହଣ କରିଥିବା ଦ୍ୱିତୀୟ ଭାରତୀୟ ଜିମ୍ନାଷ୍ଟ ଅଟନ୍ତି ।   

ପ୍ରାରମ୍ଭିକ ଜୀବନ ଓ କ୍ୟାରିଅର
କର୍ମକାର ଭାରତର ତ୍ରିପୁରା ରାଜ୍ୟର ରାଜଧାନୀ ଅଗରତାଲାର ଅଧିବାସୀ । ସେ ୬ ବର୍ଷ ବୟସରୁ ଜିମ୍ନାଷ୍ଟିକ୍ସ ଆରମ୍ଭ କରିଥିଲେ ଏବଂ ସେହି ସମୟରେ ନିଜ କୋଚ ବିଶ୍ୱେଶ୍ୱର ନନ୍ଦିଙ୍କ ନିର୍ଦ୍ଦେଶନାରେ ଅଭ୍ୟାସ କରୁଥିଲେ । ଜିମ୍ନାଷ୍ଟିକ୍ସ କକ୍ଷରେ ପଞ୍ଜିକରଣ ସମୟରେ ଦୀପା ଫ୍ଲାଟ ଫିଟ (Flat feet) ସମସ୍ୟାରେ ଗ୍ରସ୍ତ ଥିଲେ । କୋଚ ନନ୍ଦିଙ୍କ ଅନୁସାରେ ଫ୍ଲାଟ ଫିଟ କାରଣରୁ ଦୀପାଙ୍କର ଡେଇଁବାରେ ସମସ୍ୟା ଆସୁଥିଲା । ଏହାକୁ ଠିକ କରିବା ଉଭୟଙ୍କ ପ୍ରତି ଏକ ଲକ୍ଷପୂର୍ଣ୍ଣ କାରଣ ଥିଲା । ୨୦୦୭ ମସିହାରେ ଜଲପାଇଗୁଡ଼ିରେ ସେ ଜୁନିଅର ନ୍ୟାସନାଲ ଜିତିଥିଲେ । ୨୦୦୭ ମସିହାରୁ ଦୀପା ରାଜ୍ୟ, ରାଷ୍ଟ୍ରୀୟ ଏବଂ ଆନ୍ତର୍ଜାତୀୟ ପ୍ରତିଯୋଗିତାରେ ଜିତିଥିବା ୭୭ଟି ପଦକ ମଧ୍ୟରୁ ୬୭ଟି ସ୍ୱର୍ଣ୍ଣ ପଦକ ରହିଛି ।

୨୦୧୬ ଅଲମ୍ପିକ
ଦୀପା ୨୦୧୬ ଗ୍ରୀଷ୍ମକାଳୀନ ଅଲମ୍ପିକରେ ଭାରତର ପ୍ରତିନିଧିତ୍ୱ କରିଥିଲେ । କୌଣସି ଅଲମ୍ପିକରେ ଭାଗନେଇଥିବା ସେ ପ୍ରଥମ ମହିଳା ଜିମ୍ନାଷ୍ଟିକ୍ସ ଅଟନ୍ତି ।
।

ଏହି ଅଲମ୍ପିକରେ ସେ ଫାଇନାଲରେ ପହଞ୍ଚିଥିଲେ ଓ ଫାଇନାଲରେ ଏକ ସାଧାରଣ ଅନ୍ତର(0.୧୫୦)ରେ ରୌପ୍ୟ ପଦକ ପାଇବାରୁ ବଞ୍ଚିତ ହୋଇ ଚତୁର୍ଥ ସ୍ଥାନରେ ରହିଲେ । ଏକ କଠିନ ପ୍ରତିଯୋଗିତା ବିବେଚନା କରାଯାଉଥିବା ପ୍ରଦୁନୋବା ବୋଲ୍ଟରେ ସେ ଯେଉଁଭଳି ସଫଳ ପ୍ରଦର୍ଶନ କରିଥିଲେ,  ସେପରି ଆଜି ପର୍ଯ୍ୟନ୍ତ ବିଶ୍ୱର ଗଣତିରେ ୫ଟି ଜିମ୍ନାଷ୍ଟିକ୍ସ ହିଁ ସଫଳତା ପୂର୍ବକ ପୁରା କରିପାରିଛନ୍ତି । ଯଦିଓ ସେ କୌଣସି ପଦକ ଜିତି ନାହାନ୍ତୁ କିନ୍ତୁ ଏହି ଉପଲବ୍ଧି ତାଙ୍କୁ ସମଗ୍ର ଭାରତରେ ପ୍ରସିଦ୍ଧ କରିଦେଲା । ସଚିନ ତେନ୍ଦୁଲକର ତାଙ୍କ ବିଷୟରେ କହିଥିଲେ ଯେ - "ଜିତିବା ଏବଂ ହାରିବା ଖେଳର ଅଂଶ ଅଟେ । ନିଜ ଲକ୍ଷ ଲୋକଙ୍କ ହୃଦୟକୁ ଜିତ ଏବଂ ପୁରା ଦେଶକୁ ନିଜ ଉପଲବ୍ଧିରେ ଗର୍ବ ଅନୁଭବ କରାଅ ।" ବିଜିଂ ଅଲମ୍ପିକରେ ଜିତିଥିବା ଭାରତୀୟ ସୁଟର ଅଭିନବ ବିନ୍ଦ୍ରା କହିଥିଲେ ଯେ - "ଦୀପା କର୍ମକାର ଆପଣ ମୋ ହିରୋ ଅଟନ୍ତି ।" 

 ଅବସର 
୨୦୨୪ ମସିହା ଅକ୍ଟୋବର ୯ ତାରିଖରେ ସେ ଜିମ୍ନାଷ୍ଟିକ ଖେଳରୁ ନିଜର ଅବସର ଘୋଷଣା କରିଥିଲେ ।

ଆଧାର

ଶ୍ରେଣୀ:୨୦୧୭ ମହିଳା ଇତିହାସ ମାସରେ ଗଢ଼ା ବା ଉନ୍ନତ କରାଯାଇଥିବା ପ୍ରସଙ୍ଗମାନ
ଶ୍ରେଣୀ:ଭାରତୀୟ ଖେଳାଳି
ଶ୍ରେଣୀ:ଭାରତୀୟ ମହିଳା ଖେଳାଳି